P R E S S E M E D D E L E L S E

**Deutsche Post DHL med i Dow Jones Sustainability Index**

**S & P Dow Jones indeks og RobecoSAM AG har netop annonceret, at Deutsche Post DHL er medtaget i det førende Dow Jones Sustainability Index (DJSI). Koncernen er noteret i både DJSI World og DJSI Europe-indekset. De internationale ratingbureauer har analyseret og målt selskabers bæredygtige aktiviteter og resultater ud fra nogle strenge standarder, der blev fastlagt i 1999. Resultatet er, at indekset fungerer som en vigtig rettesnor for investorer med fokus på bæredygtighed.**

**Bonn 2. oktober 2014:** I 2014 opnåede Deutsche Post DHL en fremgang i hver af indeksets primære kategorier — økonomi, miljø og social. Derved løftede virksomheden sin samlede score med syv point til 76. Virksomheden genererede sin største fremgang inden for corporate citizenship (+50 point), customer relationship management (+34 point) og stakeholder engagement (+28 point). I kategorien miljø fik selskabet en yderligere fremgang (+4 point), der øgede koncernens eksisterende høje score endnu mere.

”Når vi fortsat er medtaget i et af verdens førende indeks inden for bæredygtighed, bekræfter det vores filosofi om at kombinere kommerciel succes med en socialt ansvarlig forretning. Som den førende spiller i vores branche er vi mere end klar over vores sociale ansvar og vores toneangivende rolle i vores sektor. Det er præcis af denne årsag, at vi i vores 2020-strategi også fokuserer på, at vi skal have en værdiskabende relation med alle vores interessenter. Vores fremragende score i de centrale stakeholder-relaterede kategorier viser, at vi er på vej i den rigtige retning,” siger Frank Appel, der er CEO for Deutsche Post DHL.

I år har Dow Jones Sustainability Index endnu engang evalueret flere end 1.800 virksomheder. Kravene i år var yderligere skærpet eller ændret i nogle af kategorierne. Det gjaldt især dem, der omfatter de sociale og økonomiske faktorer.

Deutsche Post DHL er også med i andre vigtige indeks inden for bæredygtighed. Siden 2004 har selskabet været medtaget i FTSE4Good. Det måler virksomheders bæredygtighed op mod kriterier på områder som bæredygtige miljøstandarder, bestræbelser på at bekæmpe klimaændringer og arbejdstagerrettigheder. I 2013 var koncernen den eneste logistikvirksomhed, der blev tildelt den højeste karakter, AAA, både i MSCI Europe og MSCI Global. Deutsche Post DHL har også opretholdt en førende position på CDP Global 500 Climate Disclosure Leadership Index igennem flere år.

Foruden ratingbureauerne er der også andre uafhængige institutioner, der analyserer koncernens bæredygtige aktiviteter: Green Brands har tildelt koncernen ”Greens Brands Germany” for miljøbeskyttelsesprogrammet GoGreen. Koncernen er også på en 23. plads blandt 70 internationale selskaber på den aktuelle Good Company Ranking, der er udarbejdet af Kirchhoff Consult. I forhold til placeringen tilbage i 2009 er Deutsche Post DHL kravlet 19 placeringer op ad listen.

**For yderligere oplysninger, kontakt venligst:**

Deutsche Post DHL

Media Relations, Sebastian Steffen

Phone: +49 (0)228 182-9944

E-mail: pressestelle@dpdhl.com

On the Internet: www.dpdhl.com/press

Follow us: www.twitter.com/DeutschePostDHL

Evt. billeder kan findes her: <http://www.mynewsdesk.com/dk/dhl-danmark/latest_media>

DHL er den globale markedsleder i logistik- og CEP-branchen og “The Logistics company for the world”.

DHL tilbyder sin ekspertise inden for international ekspres, luft-og søfragt, vej- og jernbanetransport samt inden for kontrakt- og e-handelsrelaterede løsninger. Det verdensomspændende netværk består af mere end 220 lande og territorier og omkring 315.000 medarbejdere på verdensplan. Det sikrer kunderne uovertruffen servicekvalitet og lokalkendskab, der modsvarer deres krav til forsyningskæden. DHL accepterer sit sociale ansvar ved at støtte klimabeskyttelse, katastrofehåndtering og uddannelse.

DHL er en del af Deutsche Post DHL. Koncernens omsætning var på mere end 55 milliarder euro i 2013.